ג'ו אלן

ג'וזף מייקל אלן (באנגלית: Joseph Michael Allen; נולד ב-14 במרץ 1990) הוא כדורגלן ולשי, המשחק בנבחרת ויילס בעמדת הקשר האחורי בסוונסי סיטי. את הקריירה שלו החל בקבוצת בטנבי המקומית ובגיל צעיר מאוד החל לשחק בקבוצת הנוער של סוונסי סיטי. בגיל 16, ביצע את הופעת הבכורה שלו במדי הקבוצה הבוגרת של סוונסי, במשחק מול פורט טאלבוט טאון מליגת העל הוולשית בגביע הולשי, תחת המאמן קני ג'קט. אלן ערך את הופעת הבכורה שלו בליגה כמחליף בתבוסה 6–3 לבלקפול במחזור האחרון של העונה, תחת המאמן רוברטו מרטינס. באוגוסט 2007 הוענק לאלן חוזה מקצועי ראשון בסוונסי עד שנת 2010. בעונת 2007-08, שיחק בסיבוב הראשון של גביע הליגה בניצחון הקבוצה 2–0 על וולסול. בעונת 2008/2009, שהייתה העונה הראשונה של סוונסי בליגת המשנה האנגלית, הושאל אלן לרקסהאם לחודש אחד, ובהופעת הבכורה שלו כבש שער ממרחק של 25 מטרים בניצחון 3–1 על יורק סיטי. אלן הופיע פעמים מעטות במשחקי המועדון, אבל פרק הזמן אליו הושאל נקטע כשנפצע בקרסול, והיה צריך לנוח במשך חודש. אלן חזר מהפציעה בחודש דצמבר לסוונסי במשחק בית מול בארנסלי, המאמן רוברטו מרטינס העלה את אלן מהספסל בפיגור 0–2. סוונסי הצליחה להשוות והתוצאה בסיום המשחק הייתה תיקו 2-2. אף על פי שאלן שיחק רק 25 דקות, ונבחר פעם נוספת לאיש המשחק. בחודש אפריל 2009, עלה כמחליף וכבש את השער הראשון שלו בסוונסי בדרבי של דרום ויילס נגד קארדיף סיטי. בסוף העונה חתם על חוזה חדש לשלוש שנים עד לשנת 2012. לאחר פציעות חוזרות שהשביתו אותו במשך רוב עונת 2009/2010, חזר אלן להרכב הראשון בתחילת עונת 2010/2011. מספר ימים לפני תחילת עונת 2012/2013, חתם על חוזה חדש לארבע שנים עם סוונסי עד לשנת 2015. ב-10 באוגוסט 2012, לאחר שעבר בדיקות רפואיות, חתם על חוזה ארוך טווח בליברפול בעסקה בשווי 19,000,000 ליש"ט. אלן ערך את הופעת הבכורה שלו בפרמייר ליג ב-18 באוגוסט 2012, בהפסד 0–3 לווסט ברומיץ' אלביון. במשחק שלאחר מכן נגד מנצ'סטר סיטי, נבחר לשחקן המצטיין באתר האינטרנט הרשמי של המועדון על ידי אוהדים ועיתונאים ובסוף החודש זכה בפרס השחקן המצטיין של ליברפול לחודש אוגוסט 2012. את שערו הראשון בליברפול כבש ב-27 בינואר 2013, בהפסד 2–3 לאולדהאם אתלטיק בסיבוב הרביעי של הגביע האנגלי. את השער האירופי הראשון שלו כבש ב-21 בפברואר 2013, בניצחון 3–1 על זניט סנט פטרסבורג בליגה האירופית. ב-20 במרץ 2013, יצאה הודעה כי אלן לא ישחק עד סוף עונת 13–2012, בעקבות ניתוח שעבר בכתפו השמאלית. ב-5 במאי 2014 אלן כבש את השער היחיד שלו בעונת 2013/2014, במשחק שהסתיים בשוויון 3-3 מול קריסטל פאלאס בסלהארט פארק. לאורך כל עונת 2014/2015 זכה אלן לביקורות על ביצועיו והוא אף נפצע במהלך העונה. אלן זכה לשבחים לאחר ששיחק את כל 90 הדקות בניצחון נגד מנצ'סטר סיטי. ב-25 במאי 2016 חתם אלן בסטוק סיטי על חוזה לשלוש שנים, תמורת 13 מיליון פאונד. ב-8 ביולי 2022 חתם על חוזה לשנתיים בסוונסי סיטי. באוגוסט 2007, זמן קצר לאחר שקיבל החוזה המקצועי הראשון שלו בסוונסי סיטי, זומן לנבחרת ויילס עד גיל 21 ושותף במשחק ידידות נגד נבחרת שוודיה עד גיל 21. אלן נכנס כמחליף וכבש את שער הניצחון בניצחון 4–3. במאי 2009 ערך אלן את הופעת הבכורה שלו בנבחרת הבוגרת של ויילס. הוא נכנס כמחליף במהלך משחק הידידות מול אסטוניה. בנובמבר 2009 זומן למשחק ידידות נוסף, נגד סקוטלנד, שחנך את אצטדיון קארדיף סיטי המחודש. ההופעה הרשמית הראשונה של אלן הייתה בניצחון ויילס על שווייץ בטורניר מוקדמות יורו 2012. ארבעה ימים לאחר מכן אלן היה בהרכב הפותח בניצחון על בולגריה. אלן שיחק כקפטן הנבחרת לראשונה ב-4 ביוני 2014 במשחק נגד הולנד לאחר פציעתו של אשלי ויליאמס. נכלל בסגל נבחרת ויילס לטורניר מונדיאל 2022. אלן שיחק במדי נבחרת בריטניה שהשתתפה באולימפיאדת לונדון (2012). קפטן הנבחרת היה ראיין גיגס, ואלן היה אחד מחמישה שחקנים ולשים ששיחקו בנבחרת. שחקן השנה של ויילס (1): 2012 מדיה וקבצים בנושא ג'ו אלן בוויקישיתוף ג'ו אלן, באתר Transfermarkt ג'ו אלן, באתר Soccerway ג'ו אלן, באתר BDFutbol ג'ו אלן, באתר WorldFootball.net ג'ו אלן, באתר National Football Teams ג'ו אלן, באתר FootballDatabase.eu "Swans reward Allen with new deal". BBC Sport. 16 באוגוסט 2007. נבדק ב-2009-06-20. {{cite news}}: (עזרה) "Joe Allen spurred by new Swansea City contract". BBC Sport. 10 באוגוסט 2011. נבדק ב-10 באוגוסט 2011. {{cite news}}: (עזרה) "Allen completes Liverpool move". Liverpool F.C. 10 באוגוסט 2012. אורכב מ-המקור ב-2012-08-11. נבדק ב-10 באוגוסט 2012. {{cite web}}: (עזרה) יוני לביא, ‏‏ליברפול החתימה את ג'ו אלן, באתר ספורט1, 11 באוגוסט 2012 "Joe gets your vote". Liverpool F.C. 28 באוגוסט 2012. אורכב מ-המקור ב-2012-10-27. נבדק ב-18 בינואר 2013. {{cite news}}: (עזרה) "Joe Allen named Liverpool 'Player of the Month'". Western Telegraph. Haverfordwest. 19 בספטמבר 2012. נבדק ב-18 בינואר 2013. {{cite news}}: (עזרה) net ספורט, גביע אנגלי: טוטנהאם וליברפול הודחו, צ'לסי ניצלה, באתר ynet, 27 בינואר 2013 "Liverpool midfielder Joe Allen ruled out for remainder of season". BBC Sport. 20 במרץ 2013. נבדק ב-20 במרץ 2013. {{cite web}}: (עזרה) "Liverpool 2–1 Manchester City". BBC Sport. 1 במרץ 2015. נבדק ב-1 במרץ 2015. {{cite web}}: (עזרה) City complete second signing of the summer as Joe Allen pens long-term deal..., באתר סטוק סיטי Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)